b'\n_START_ARTICLE_\nOrtodroma\n_START_PARAGRAPH_\nOrtodroma (tudi razdalja po velikem krogu) je najkraj\xc5\xa1a pot med dvema to\xc4\x8dkama po povr\xc5\xa1ini krogle (ne \xc5\xa1tejemo poti, ki poteka skozi notranjost krogle). Sferna geometrija se mo\xc4\x8dno razlikuje od Evklidske geometrije. V Evklidski geometriji se razdalja med dvema to\xc4\x8dkama dolo\xc4\x8di s premico med tema to\xc4\x8dkama. Na krogli ni ravnih premic, te zamenjajo geodetke ali geodetske \xc4\x8drte. Na sferi so geodetke veliki krogi.\n_START_SECTION_\nLoksodroma\n_START_PARAGRAPH_\nOrtodroma seka poldnevnike pod razli\xc4\x8dnimi koti. Loksodroma se od nje razlikuje v tem, da vse poldnevnike seka pod enakim kotom.'